
Par kustamās mantas – autogreidera BGP180 (valsts reģistrācijas numurs T5665LH), pircēja apstiprināšanu
[bookmark: _Hlk232494342]Gulbenes novada pašvaldības dome 2026.gada 30.jūnijā pieņēma lēmumu Nr. GND/2026/492 “Par kustamās mantas – autogreidera BGP180 (valsts reģistrācijas numurs T5665LH), trešās izsoles rīkošanu” (protokols Nr. 12; 41.p.), ar kuru nolēma rīkot Gulbenes novada pašvaldības īpašumā esošās kustamās mantas – autogreidera BGP180 (valsts reģistrācijas numurs T5665LH) (turpmāk – Kustamā manta), trešo izsoli, apstiprināt izsoles noteikumus un nosacīto cenu.
2026.gada 6.augustā tika rīkota Gulbenes novada pašvaldības Kustamās mantas trešā izsole, kurā piedalījās divi pretendenti. Sabiedrība ar ierobežotu atbildību “4 RACE”, reģistrācijas numurs 40003671829, juridiskā adrese Brīvības iela 155 k-3, Rīga, LV-1012, par nosolīto cenu 3000 EUR (trīs tūkstoši euro) bez pievienotās vērtības nodokļa (PVN) ir ieguvusi tiesības pirkt kustamo mantu.
[bookmark: _Hlk224543083]Atbilstoši Gulbenes novada pašvaldības domes 2026.gada 30.jūnijā lēmuma Nr. GND/2026/492 “Par kustamās mantas – autogreidera BGP180 (valsts reģistrācijas numurs t5665lh), trešās izsoles rīkošanu” (protokols nr. 12; 41.p.) pielikuma “Gulbenes novada pašvaldības kustamās mantas – autogreidera BGP180 (valsts reģistrācijas numurs T5665LH) trešās izsoles noteikumi” 2.6.apakšpunktam - saskaņā ar Pievienotās vērtības nodokļa likumu, darījumam piemēro pievienotās vērtības nodokli (PVN). Ņemot vērā minēto, pirkuma maksai papildus tiek piemērots PVN 21% apmērā - 630 EUR (seši simti trīsdesmit euro). Kopējā pirkuma maksa, ieskaitot pievienotās vērtības nodokli (PVN), ir 3630 EUR (trīs tūkstoši seši simti trīsdesmit euro).
Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos. 
Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto nekustamo īpašumu divu nedēļu laikā, bet par kustamo mantu - nedēļas laikā no izsoles dienas, ja izsoles noteikumi neparedz citu termiņu. Iemaksātā nodrošinājuma (16.pants) summa tiek ieskaitīta pirkuma summā. 
Pirkuma maksa 2026.gada 6.augustā ir samaksāta pilnā apmērā.
Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu. Nekustamā īpašuma pirkuma līgumu valsts vārdā paraksta finanšu ministrs vai viņa pilnvarota persona, atvasinātas publiskas personas vārdā — attiecīgās atvasinātās publiskās personas lēmējinstitūcijas vadītājs vai viņa pilnvarota persona, bet kustamās mantas pirkuma līgumu — publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona vai kapitālsabiedrības, kuras valdījumā vai turējumā manta atrodas, pārvaldes institūcijas vadītājs vai viņa pilnvarota persona.
Pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, saskaņā ar Gulbenes novada pašvaldības īpašuma novērtēšanas un izsoļu komisijas 2026.gada 6.augusta Gulbenes novada pašvaldības kustamās mantas – autogreidera BGP180 (valsts reģistrācijas numurs T5665LH), izsoles gaitas protokolu Nr. GND/2.7.4/26/38, un ņemot vērā Attīstības un tautsaimniecības komitejas un Finanšu komitejas apvienotās sēdes ieteikumu, atklāti balsojot: ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. APSTIPRINĀT Gulbenes novada pašvaldības īpašumā esošās kustamās mantas – autogreidera BGP180 (valsts reģistrācijas numurs T5665LH), 2026.gada 6.augustā notikušās izsoles rezultātus.
2. Trīsdesmit dienu laikā pēc izsoles rezultātu apstiprināšanas slēgt kustamās mantas pirkuma līgumu ar sabiedrību ar ierobežotu atbildību “4 RACE”, reģistrācijas numurs 40003671829, juridiskā adrese Brīvības iela 155 k-3, Rīga, LV-1012, par nosolīto cenu 3000 EUR (trīs tūkstoši euro) bez pievienotās vērtības nodokļa (PVN). Pirkuma maksai papildus piemērojams PVN 21% apmērā - 630 EUR (seši simti trīsdesmit euro). Kopējā pirkuma maksa, ieskaitot pievienotās vērtības nodokli (PVN), ir 3630 EUR (trīs tūkstoši seši simti trīsdesmit euro).
3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

